|  |  |
| --- | --- |
| ***Kápolnásnyék Község Önkormányzat Képviselő-testülete***  ***2475 Kápolnásnyék, Fő utca 28.***  ***Tel.: 22/574-100, Fax: 22/368-018***  ***e-mail: hivatal@kapolnasnyek.hu*** |  |

Ügyiratszám: K/4544/2020

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: Bölcsőde építése Kápolnásnyéken – megbízás ivóvíz- és szennyvízbekötés, valamint csapadékvíz elvezetés tárgyában terv elkészítésére

Előterjesztő: Podhorszki István polgármester

Készítette: dr. Kiszler Judit aljegyző

Az előterjesztéssel kapcsolatos törvényességi észrevétel:

Rendelet

Határozat x normatív

egyedi

Az előterjesztés a kifüggesztési helyszínen közzétehető:

igen x

nem

Önkormányzatunk 2019.08.26-án a TOP-1.4.1-19 - „Bölcsődei férőhelyek kialakítása, bővítése” tárgyú felhívásra TOP-1.4.1-19-FE1-2019-00009 azonosító számon pályázatot nyújtott be „Bölcsőde építése Kápolnásnyéken” címmel. 2020.04.30-án kelt Támogatói döntés szerint önkormányzatunk a projekt megvalósítására 371.238.241.-Ft támogatásban részesült.

Az érintett 900/53 hrsz. ingatlan előkészítése körében szükség van az ivóvíz- valamint szennyvízbekötés, és a csapadékvíz elvezetés megtervezésére.

E tárgyban már korábban, az épület megtervezése kapcsán történtek egyeztetések Katona Ottó építőmérnökkel, aki a Mava-Plan Kft. felkérésére 2020. októbere óta dolgozik a projekten, ismeri a megtervezett épületet, az ingatlant és a körülményeket, továbbá rendelkezik a szükséges jogosultsággal.

Emiatt célszerű, ha a Katona Ottó építőmérnöktől kérünk ajánlatot a módosításra.

Katona Ottó 2021. 02. 16-án kelt ajánlata szerint a tervezési díj mindösszesen 570.000,- Ft, mely tartalmazza az engedélyezési és kiviteli tervek elkészítését.

Indokolt, hogy a tervezéssel Katona Ottót bízza meg az Önkormányzat.

Kápolnásnyék, 2021. 02. 25.

Podhorszki István polgármester

**Határozati javaslat**

Kápolnásnyék Község Önkormányzata Képviselő-testületének

..... /2021.(II….)

határozata

„Bölcsőde építése Kápolnásnyéken” projektben víziközmű tervek megrendeléséről”

Kápolnásnyék Község Önkormányzat Polgármestere - a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Kormányrendeletre, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerint – Kápolnásnyék Község Önkormányzat Képviselő-testületének hatáskörében eljárva az alábbi döntést hozta:

Kápolnásnyék Község Önkormányzat Képviselő-testülete a „Bölcsőde építése Kápolnásnyéken” projektben a víziközmű tervek (ivóvíz- és szennyvízbekötés, csapadékvíz elvezetés) elkészítésével Katona Ottó egyéni vállalkozó építőmérnököt (2475 Kápolnásnyék, Dózsa út 5/a. Tel: +36-30/9-199-322 email: [okatona@gmail.com](mailto:okatona@gmail.com), nyilvántartási szám: 37955088, adóigazgatási szám: 66710136-1-27) bízza meg, és tőle a munkát mindösszesen 570.000 Ft ötszázhetvenezer forint tervezési díj ellenében megrendeli a szerződés mellékletét képező szerződés keretében.

A tervezési díj összegére a polgármester az Önkormányzat 2021 évi költségvetési tartaléka terhére biztosít fedezetet.

A határozat végrehajtásáért felelős: Podhorszki István polgármester

A határozat végrehajtásának határideje: azonnal

**TERVEZÉSI SZERZŐDÉS**

**tervezet**

Amely létrejött egyfelől

**Kápolnásnyék Község Önkormányzata**

2475 Kápolnásnyék, Fő u. 28.

Adószám: 15364500207

másfelől

**Katona Ottó egyéni vállalkozó**

2475 Kápolnásnyék, Dózsa út 5/a

Vállalkozó nyilvántartási száma: 37955088

Vállalkozó adóigazgatási száma: 66710136-1-27,   
mint vállalkozó / tervező között, az alábbi tartalommal és feltételekkel:

1. A megrendelő megbízása alapján vállalkozó elvállalja a

**„Kápolnásnyék tervezett bölcsőde külső víziközmű terveinek elkészítése   
Engedélyezési és kiviteli terv”**

c. tervdokumentációjának elkészítését a tárgyi szerződésben foglaltak szerint.

1. A megrendelő kötelessége a tervezési tevékenységhez szükséges adatszolgáltatások tervező részére történő biztosítása.

Szolgáltatandó adatok:

* Magán, vagy állami terület érintése esetén a tulajdonosi megállapodások megkötése
* Rendelkezésre álló korábbi engedélyek, okiratok
* Rendelkezésre álló szakági tervek átadása

**3.)** A tervező köteles a tervezési tevékenység tárgyát e szerződésben és a jogszabályokban meghatározott tartalommal és példányszámban, a megrendelőnek átadni (teljesíteni).

A tervezési feladatok elvégzésének véghatárideje:

**2021. március 8.**

A tervezést követően tervező a terveket E-közmű rendszerben közműegyeztetésre feltölti, az esetleges tervezői hiánypótlásokat teljesíti.

A terveket Megrendelő közműszolgáltató részére jóváhagyásra benyújtja, mely során tervező az esetleges műszaki hiánypótlásokat teljesíti.

Megrendelő tervező részéről előteljesítést elfogad.

**4.)** A tervezőt a szerződésben vállalt tervezési tevékenységért

**570.000,- Ft**

azaz: ötszázhetvenezer forint, tervezési díj illeti meg az alábbi részletezés szerint.

Ivóvíz szakági tervek elkészítésének díja: 120.000 Ft

Szennyvízelvezetés szakági tervek elkészítésének díja: 180.000 Ft

Csapadékvíz szakági tervek elkészítésének díja: 160.000 Ft

Kiegészítő geodéziai felmérés elkészítésének díja: 110.000 Ft

**A vállalkozói díjszámítás végösszege: 570.000 Ft**

**5**.**)** Megrendelő 30 napos fizetési határidővel köteles a számla ellenértékét a vállalkozó. részére készpénzben, vagy az ERSTE BANK Zrt- nél vezetett

**11991119-97876476-00000000**

számú számlára átutalni.

Megrendelő kijelenti, hogy a tervezési díj fedezete rendelkezésére áll.

**6.) Tervező:**

Megrendelővel, Katona Ottó tervező tartja a kapcsolatot.

Mobil: +36-30/9-199-322

Tervezői jogosultság: VZ-TEL, -TER, -VKG, 07-1205

**7.) Alapadatok:**

**Tervezési terület: Kápolnásnyék 900/53 hrsz**

* Engedélyezési és kiviteli tervek, a 18/1996.(VI.13.) KHVM rendelettartalmi előírásai szerint készülnek.
* A tervek alkalmasak a DRV Zrt. üzemeltetői engedélyének megszerzésére

**8.) Tervezési díj az alábbi részfeladatokból tevődik össze:**

* Közműegyeztetésre és tervengedélyezésre alkalmas tervek elkészítése
* Árazatlan költségvetési kiírás készítése

**A tervezési díj nem tartalmaz:**

* Talajtani szakvélemény geodéziai munkarészek díját
* Régészeti feltárás, régészeti hatásvizsgálat díját.
* Eljárási és szakhatósági díjakat
* Tulajdonosi hozzájárulások beszerzése, Tulajdonosi megállapodások megkötése
* Szennyvíz határérték megállapítási eljárás
* Terület igénybevételi, kártalanítási költségek
* Engedélyezési és eljárási díjak
* Szolgalmi jogi bejegyzések és egyéb földhivatali munkarészek díja

**9.) Példányszám:** engedélyhez szükséges példányszám +1 pld (3 példány DRV Zrt.) papír alapú tervszállítás, és 1 példány pdf megbízói tervdokumentáció digitálisam átadva

**10.) Számlázás:** A tervszállítást követően kiállított teljesítési igazolás alapján.

A terv elkészülését követően a teljesítés igazolás a közüzemi szolgáltató kézhezvétele után állítható ki.

**11.) Különleges kikötések:**

* Tervező a terveket az ágazati előírásoknak megfelelő tartalommal készíti.
* Megrendelő jelen szerződést csak abban az esetben jogosult felbontani, ha a teljesítést a tervező a saját hibájából késedelemmel, vagy hiányosan teljesíti.
* Tervező a számla kifizetését teljesítési igazolás kiállítását követő 30 napon belül kéri
* A tervdokumentáció a tervezési díj teljes összegének kiegyenlítéséig a tervező tulajdonát képezi. A tervdokumentációk felhasználási jogát a Megrendelő a szerződés szerinti teljes összegű tervezési díjnak határidőre történő kiegyenlítésével szerzi meg.
* Tervező a tervezési feladat teljesítésébe szaktervező alvállalkozókat vonhat be.

**12.)** E szerződésben és mellékleteiben nem érintett kérdések tekintetében a Polgári Törvénykönyvben, valamint a szakági rendeletekben foglalt jogszabályok rendelkezéseit kell alkalmazni.

Szerződő felek jelen szerződést, mint akaratukkal mindenben megegyezőt jóváhagyólag és saját kezűleg, cégszerűen aláírták.

Kápolnásnyék, 2021. február ….

|  |  |
| --- | --- |
| ............................................................... | ............................................................... |
| **Katona Ottó**  tervező | **Podhorszki István**  **polgármester**  **Kápolnásnyék Község Önkormányzata**  megrendelő |

